**โครงการ ขอรับการสนับสนุนงบประมาณจากกองทุนหลักประการสุขภาพ**

**ตำบลพร่อน ปี2562**

**1. ชื่อโครงการ** วัยเรียน วัยใส เข้าใจเพศศึกษา ป้องกันโรคเพศสัมพันธ์

**2. ชื่อองค์กร**  กลุ่มสตรีบ้านจาหนัน

**ผู้รับผิดชอบโครงการ**

1. คุณสบัยดะห์ ลาเต๊ะ ประธาน

2. คุณพารีดะห์ อุเซ็ง รองประธาน

3. คุณหัมดียะ ซามะ เหรัญญิก

4. คุณรอกีเยาะ เปาะอีแต กรรมการ

5. คุณรอกาเยาะ ดอสอลี กรรมการ

6. คุณสาอีดะห์ ดอนิ กรรมการ

7. คุณนาอีม๊ะ อุเซ็ง กรรมการและเลขานุการ

**3. หลักการและเหตุผล**

 สภาพสังคมมีการเปลี่ยนแปลงการดำรงชีวิตในสังคมจากครอบครัวขยายกลายเป็นครอบครัวเดียว อีกทั้งสภาพเศรษฐกิจที่เปลี่ยนแปลงไป ทำให้พ่อแม่ต้องประกอบอาชีพนอกบ้านจึงส่งผลให้ครอบครัวขาดความอบอุ่น และการดูแลภายในครอบครัวเกิดการชี้แนะในสิ่งที่ไม่เหมาะสม ประกอบกับความก้าวหน้าทางเทคโนโลยี ยุคโลกาภิวัตน์ และวัฒธรรมทางตะวันตก จึงทำให้เยาวชนถูกกระตุ้นด้วยสิ่งเร้า เช่น สื่อลามกในอินเตอร์เน็ต สิ่งนี้ทำให้เยาวชนเกิดพฤติกรรมทางเพศอย่างไม่เหมาะสมด้วยการขาดวุฒิภาวะและทักษะในการควบคุมอารมณ์ ทางเพศของตนเอง จึงทำให้เยาวชนมีเพศสัมพันธ์ในเวลาที่ไม่เหมาะสม และขาดความเข้าใจในเรื่องเพศศึกษาส่งผลให้เกิดการตั้งครรภ์ไม่พึงประสงค์วัยรุ่นจึงเป็นวัยที่ถูกชักจูงได้ง่าย ขาดความนับถือตนเอง รวมถึงทักษะในการดำรงชีวิต ส่งผลให้เกิดพฤติกรรมเสี่ยงในด้านต่าง ๆ เช่น การมีเพศสัมพันธ์ก่อนแต่งงาน ส่งผลให้เกิดการตั้งครรภ์ไม่พร้อมในวัยรุ่น ทั้งนี้ พฤติกรรมเสี่ยงดังกล่าว เป็นสาเหตุหนึ่งของการเสียชีวิตในวัยรุ่นโดยเฉพาะเพศหญิง ได้แก่การทำแท้งเถื่อน การคลอดบุตรทั้งที่อายุยังน้อย ซึ่งพฤติกรรมเหล่านี้เป็นพฤติกรรมที่สามารถป้องกันและหลีกเลี่ยงได้ ในสังคมปัจจุบันตัว เลขวัยรุ่นไทยที่ตั้งท้องในวัยเรียนน้อยสุด 10 ปี และไม่เกิน 19 ปีเพื่อเป็นการป้องกันและแก้ไขปัญหาอันควรที่จะเกิดกับวัยรุ่นไทยในอนาคต กลุ่มสตรีบ้านจาหนัน ตำบลพร่อน จึงจัดโครงการวัยเรียน วัยใส เข้าใจเพศศึกษา ป้องกันโรคเพศสัมพันธ์ เพื่อเป็นการส่งเสริมค่านิยมใหม่ ให้รู้จักรัก และเห็นคุณค่าของตนเอง เป็นการป้องกัน และแก้ไขปัญหาการตั้งครรภ์ในวัยรุ่นให้ลดน้อยลงหรือหมดสิ้นไปในอนาคต

**4. วัตถุประสงค์**

 1. เพื่อให้เยาวชนมีความรู้ ความเข้าใจเรื่อง เพศศึกษาและพัฒนาการของตนเองเมื่อเข้าสู่วัยรุ่น

 2. เพื่อให้เยาวชนมีความรู้ความเข้าใจในเรื่องเพศศึกษา ตามหลักศาสนาอิสลาม

 3. เพื่อให้เยาวชนมีความรู้เกี่ยวกับโรคติดต่อทางเพศสัมพันธ์

**5. กลุ่มเป้าหมาย**

 1.เด็กและเยาวชนในพื้นที่หมู่ที่ 6 ตำบลพร่อน อายุ 15-19 ปี จำนวน 77 คน

 2.คณะทำงาน7คน วิทยากร 1 คน

 รวมผู้เข้าร่วมกิจกรรม 85 คน

**6. ระยะเวลาโครงการ**

ตั้งแต่เดือนมกราคม - 30 กันยายน 2562

**7. สถานที่ดำเนินการ**

หมู่ที่ 6 บ้านจาหนัน ตำบลพร่อน อำเภอเมืองยะลา จังหวัด ยะลา

 **8. วิธีการดำเนินงาน**

 1. ประชุมชี้แจ้งโครงการแก่คณะกรรมการ กลุ่มสตรีบ้านจาหนัน

 2. แต่งตั้งคณะทำงานและประชุมผู้รับผิดชอบ

 3. จัดทำโครงการเพื่อขออนุมัติ

 4. ประชาสัมพันธ์กลุ่มเป้าหมาย

 5. จัดตั้งคณะทำงานเพื่อเตรียมความพร้อม

 6. วางแผนปฏิบัติการ

 7. สรุปโครงการเพื่อนำส่ง กองทุนหลักประกันคุณภาพตำบลองค์การบริหารส่วนตำบลพร่อน

**9.จัดอบรมแก่กลุ่มเป้าหมาย**

 **เนื้อหาประกอบด้วย**

 1. คำสอนตามหลักศาสนาอิสลาม เรื่องเพศศึกษา

 2. การเป็นผู้หญิง-ผู้ชายความแตกต่างระหว่างเพศ

 3. พฤติกรรมที่เสี่ยงในการมีเพศสัมพันธ์

 4. โรคติดต่อทางเพศสัมพันธ์

 **10. งบประมาณ**

 ขอสนับสนุนงบประมาณจากกองทุนหลักประกันสุขภาพองค์การบริหารส่วนตำบลพร่อน จำนวน 14,500 บาท (จำนวนเงินหนึ่งหมื่นสี่พันห้าร้อยบาทถ้วน)โดยแบ่งเป็นรายละเอียดดังนี้

1. ค่าอาหารว่าง และเครื่องดื่ม จำนวน 85 คน 2 มื้อ ๆ ละ 25 บาท 1วัน เป็นเงิน 4,250 บาท

2. ค่าอาหารกลางวัน มื้อ ๆ ละ 60 บาท จำนวน 85 คน 1 วัน เป็นเงิน 5,100 บาท

3. ค่าวิทยากร 6 ชั่วโมง ๆ ละ 300 บาท 1 วัน เป็นเงิน 1,800 บาท

4. ค่าป้ายโครงการ (ขนาด 3 ตารางเมตร ) เป็นเงิน 750 บาท

5. ค่าวัสดุในการจัดอบรม เป็นเงิน 2,650 บาท

 รวมเป็นเงินทั้งสิ้น 14,500 บาท

 (จำนวนเงินหนึ่งหมื่นสี่พันห้าร้อยบาทถ้วน)

 หมายเหตุ ทุกรายการสามารถกลับเฉลี่ยได้

**11. การประเมินผล**

 1. ใช้ข้อมูลและข้อซักถามจากกิจกรรม

**12. ผลที่คาดว่าจะได้รับ**

 1. เยาวชนมีความรู้ ความเข้าใจเรื่อง เพศศึกษาและพัฒนาการของตนเองเมื่อเข้าสู่วัยรุ่น

 2. เยาวชนมีความรู้ความเข้าใจในเรื่องเพศศึกษา ตามหลักศาสนาอิสลาม

 3. เยาวชนมีความรู้เกี่ยวกับโรคติดต่อทางเพศสัมพันธ์

**13. ผู้รับผิดชอบโครงการ**

ลงชื่อ……………………………ผู้เสนอโครงการ

 (นางสาวพารีดะห์ อุเซ็ง)

 รองประธานกลุ่มสตรีบ้านจาหนัน

 ลงชื่อ…………………………….ผู้เห็นชอบโครงการ

 (นาง สุบัยดะห์ ลาเต๊ะ)

 ประธานกลุ่มสตรีบ้านจาหนัน

**กำหนดการ**

วัยเรียน วัยใส เข้าใจเพศศึกษา ป้องกันโรคเพศสัมพันธ์

วันที่ เดือน พ.ศ.2562

ณ โรงเรียนบ้านจาหนัน ม.6 ต.พร่อน อ.เมือง จ.ยะลา

เวลา 08.00 น. – 08.30 น. รับลงทะเบียนผู้เข้าร่วม

 08.30 น. – 09.00 น. พิธีเปิด

 09.00น. – 09.30 น. สันทนาการทำความรู้จัก

09.30 น. – 11.00 น. บรรยายธรรมตามหลักศาสนาอิสลามเรื่องเพศศึกษา

11.00 น. – 12.00 น. บรรยาย ความแตกต่างระหว่างเพศ

12.00 น. – 13.00น. รับประทานอาหารกลางวัน

13.00 น . – 16.30 น. ให้ความรู้ เรื่อง พฤติกรรมเสี่ยงและโรคติดต่อทางเพศสัมพันธ์

หมายเหตุ รับประทานอาหารว่างเวลา 10.00-10.15 น. และ 14.30-14.45 น.